Bănci și Asigurări

Banca Transilvania a raportat pentru anul 2016 la nivel individual active de 51,8 miliarde de lei, în timp ce banca franceză BRD a avut active de 50,7 mld. lei ceea ce înseamnă că banca din Cluj a urcat pe locul doi în clasamentul celor mai mari bănci din România. Pe primul loc este BCR, care încă nu şi-a prezentat rezultatele financiare pentru anul 2016. Cele mai recente, cele la nouă luni, arătau că BCR are active de 64,6 mld. lei, dar la nivel de grup.

La nivelul grupului Băncii Transilvania, activele cumulau la finele anului 2016 aproape 52 mld. lei, mai mari cu doar 70 mil. lei faţă de grupul BRD.

Banca Transilvania a anunţat astăzi venituri nete din dobânzi de 1,7 mld. lei pentru anul 2016 cu un profit net de 1,2 mld. lei, în timp ce BRD a avut venituri nete din dobânzi de 1,4 mld. lei cu un profit net de 728 mil. lei.